Source: https://www.hardware.fi/artikkelit/artikkeli.cfm/radeon_hd_6970_ja_6950_onko_kaimaani_alligaattori_vai_krokotiili/16
Timestamp: 2020-01-24 17:48:15+00:00

Document:
Monen kortin skaalaus: Metro 2033 - Radeon HD 6970 ja 6950: Onko Kaimaani alligaattori vai krokotiili?
Hardware.fi > Artikkelit > Radeon HD 6970 ja 6950: Onko Kaimaani alligaattori vai krokotiili? > Monen kortin skaalaus: Metro 2033
Ennen tarkempaa analyysia tutkitaan hieman hinnoittelua. Jokaisen kortin hintaerotuksen voi tuplata, kun ajatellaan SLI/CrossFire-kokoonpanoja. Siksi on hankalaa tehdä suoria vertailuja korttien kesken. Siitä huolimatta, kaksi kappaletta GeForce GTX 570 –kortteja rokottaa lompakkoa 700 dollarin edestä. Pari Radeon HD 6870 –kortteja lähtee kaupasta 480 dollarin hintaan. Jos AMD:n julkaisun yhteydessä ilmoittama hinnoittelu pysyy voimassa, kaksi Radeon HD 6950 2GB –ohjainta maksaa noin 600 ja pari nopeampaa HD 6970 2GB –korttia on yhteensä 740 dollaria.
1680x1050 resoluutiolla Radeon HD 6950 lähes saavuttaa Nvidian kalliimman GeForce GTX 570 –mallin. Kaksi 6970-ohjainta on edelleen nopein vaihtoehto, mutta ero ei ole lisähinnan arvoinen kahteen 6950 ja GTX 570 –korttiin verrattuna. 6970 ei itse asiassa edes mahdollista kahta muuta kilpailijaa korkeampaa resoluutiota.
1920x1200 tasolla 6850-kortit ohittavat GeForce GTX 570 –kortit johtuen suurelta osin isomman näyttömuistin vaikutuksesta. Ero kasvaa ruudun verran 2560x1600 resoluutioon mennessä, mutta nopeudet eivät yllä enää pelattavalle tasolle.
Tämän vaativan pelin arvioinnin helpottamiseksi ajoimme testit uudelleen yhdellä kortilla käyttäen Very High Quality –asetuksia, 4x MSAA ja 16x AF –asetuksia.
Radeon HD 6870 –mallin pienempi muistimäärä rajoittaa suorituskykyä tehokkaasti näin korkealla resoluutiolla. Muissa korteissa muistia on tarpeeksi, jotta Metro 2033 saadaan pyörimään hieman sulavammin 2560x1600-tasolla ja Very High Quality –asetuksilla.
Kaikkein yllättävin tulos on se, että molemmat 6900-sarjan kortit skaalautuvat paremmin, kuin Nvidian GeForce GTX 570.
Puhuimme AMD:n kanssa nimenomaan CrossFire-skaalauksesta lehdistötilaisuuden jälkeen. Yhtiöstä kerrottiin, että Radeon HD 6800 –sarjaan ei tehty mitään muutoksia, joka olisi parantanut CrossFire-skaalausta 5870-sarjaan verrattuna, kuten monet ovat epäilleet. 6900-sarjaan sen sijaan tehtiin ajuripohjaisia muutoksia, joilla CrossFire-skaalausta on saatu parannettua . Tämä tuntuu näkyvän tuloksissa.
AMD on myös kertonut, että 6800-sarja saa samat ominaisuudet tulevissa ajuripäivityksissä. Tällä hetkellä 5800- ja 6800-sarjojen CrossFire-skaalaus on samantasoista ja 6900 pärjää paremmin.
Edellinen sivuMonen kortin skaalaus: 3DMark Vantage
Seuraava sivuMonen kortin skaalaus: Aliens vs. Predator

References: HD 
 HD 
 HD 
 HD 
 HD 
 HD 
 HD 
 HD